༈ སཏྱཾབཱཙཤྲེཋདྭིཔཱསཾམྱཀྐུདྷམྨཡེཥཱཾབཻ། སཏྱེནཱནྟཀྲྀཏནིརོདྡྷསཏྱནཱཐཙཛཱིབཏུཏེ། །བདེན་
པར་གསུང་བ་རྐང་གཉིས་གཙོ། །གང་ཞིག་བདེན་པ་ལམ་གྱི་ཆོས། །བདེན་པས་མཐར་བྱས་
འགོག་པ་སྟེ། །བདེན་དེས་མགོན་ཁྱོད་འཚོ་གཞེས་ཤོག །གང་ཞིག་མཐའ་དག་དགེ་བའི་
གནས། །ངེས་པར་འབྱུང་བའི་ཚུལ་ཁྲིམས་ཀྱི། །བསླབ་གཞི་བྱེ་བས་བརྒྱན་བཞིན་དུ། །མཛེས་
སྐུའི་སྣང་བརྙན་བརྟན་གྱུར་ཅིག །གནང་བཀག་སྲུང་མཚམས་ཆོ་གའི་ལས། །འཁྲུལ་མེད་
འདམས་མཁས་ལྔ་ཕྲུགས་ཀྱི། །ཡོན་ཏན་དུ་མས་སྤྲས་པའི་གཟིས། །ཐུབ་བསྟན་གསལ་བྱེད་
དམ་པར་ཤོག །སྙིགས་མའི་སྐྱོན་གྱིས་མི་དུབ་པར། །འཇམ་དཔལ་དཔའ་བོ་ལ་སོགས་ལྟར། །
མཁའ་མཉམ་མ་རྣམས་སྒྲོལ་མཛད་པའི། །ཐུགས་བསྐྱེད་གོ་ཆ་བརྟན་གྱུར་ཅིག །བྱང་ཆུབ་
སེམས་མཆོག་ཕྲིན་ལས་ཀྱིས། །དོན་ལོག་པ་དང་དོན་དམན་པ། །ཡོངས་སུ་ཟློག་པའི་མཆིལ་
པ་ཡིས། །འགྲོ་བ་དྲང་བཞིན་འཚོ་གཞེས་གསོལ། །ཆོས་ཀུན་རང་བཞིན་གཉུག་མ་དང་། །
རྣམ་པ་གློ་བུར་བར་མཁྱེན་ཀྱང་། །བསལ་བཞག་མེད་པའི་གནད་གསང་ལས། །མཉམ་ཉིད་
སྒོམ་བཞིན་ཞབས་བརྟན་གསོལ། །ལྷན་སྐྱེས་ཨེ་ཝཾ་ཟུང་འཇུག་གི །མཐའ་དག་སྲིད་པ་སྡོམ་
བྱེད་པ། །རྡོ་རྗེ་ཐེག་པའི་སྡོམ་པ་མཆོག །རྣམ་ཀུན་འཆང་བས་རྒྱལ་གྱུར་ཅིག །འཁྲུལ་བཅས་
ཐིག་རླུང་སེམས་གསུམ་གྱི། །ཚོགས་པ་གཞོམ་པ་དཀའ་བ་ཡང་། །འཁོར་ལོ་བཞི་དབུས་བཞུ་
བཏུལ་གྱིས། །རྨེག་མེད་འཇོམ་བཞིན་བཞུགས་གྱུར་ཅིག །ནང་གི་རྩ་སོགས་ཐབས་བཅིངས་
པས། །ཕྱི་དོན་ལོག་པའི་ཕུང་སོགས་ནུབ། །གཞན་དོན་སྒྲིབ་བྲལ་སྐུ་གསུང་ཐུགས། །འགྱུར་
མེད་བདེ་ཆེན་བརྙེས་གྱུར་ཅིག །གང་གི་ལམ་ནས་རྡོ་རྗེ་ཆེར། །འགྲོ་བའི་ཐེག་པ་བཟང་པོ་
ཡིས། །སྐལ་པ་ཅན་རྣམས་ཚེགས་མེད་དུ། །སྒྲོལ་བའི་ཕྲིན་ལས་རྒྱས་གྱུར་ཅིག །རྒྱལ་བའི་
ཐུགས་རྗེ་སྐུལ་བའི་དབྱངས། །ཤིས་བརྗོད་མེ་ཏོག་ཕྲེང་མཛེས་པ། །རྒྱལ་སྲས་མཆོག་དེའི་སྙན་
རྒྱན་དུ། །ཕུལ་བས་དགེ་ལེགས་འཕེལ་གྱུར་ཅིག །ཅེས་རྗེ་བཙུན་མཆོག་གི་སྤྲུལ་པའི་སྐུ་པདྨ་
དཀར་པོ་རྒྱས་པ་ལྟ་བུ་ལ། །བསྟན་པའི་ཉིན་བྱེད་ཀྱིས་ཤིས་པ་བརྗོད་པ་ཛ་ཡནྟུ།
28

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། རྒྱ་བོད་སྨན་སྦྱོར་ཐོར་བུའི་སྐོར།